# Andreu Valor i Insa

Andreu Valor i Insa (Cocentaina, 1978) és un cantautor valencià. Forma part de l'actual escena de la renovada cançó valenciana en català, i després de 2007, any en què inicia la seua trajectòria en solitari,ha presentat deu àlbums d'estudi.

## Biografia

Sovint recorda part de la seua infantesa amb un instrument. L'any 2000 creà junt a altres companys el seu primer grup de música i amb el qual durà a terme la seua iniciació al llarg de vuit anys.
El 2007, després de la dissolució del seu grup, va decidir caminar en solitari. Va començar a exposar els seus temes propis composts amb una sensibilitat cap a temàtiques socials i una defensa dels valors humans, pau, dignitats col·lectives. Els seus treballs i opinions mostren sempre un grau de sensibilitat total a la seua identitat, cultura, llengua... unit a un respecte màxim a la diversitat i convivència amb altres cultures.
En 2010 i de les mans de la discogràfica Mésdemil edita el seu primer treball discogràfic En les nostres mans. Aquest treball va l'ajudar a visitar gran part del territori de parla catalana, per presentar-lo.
Després del bon resultat del primer treball discogràfic, l'autor enfrontà amb força i il·lusió el seu segon treball discogràfic en solitari A l'ombra de l'obscuritat. Foren més de dos-cents concerts en tres anys recorrent escenaris i aquesta intensitat provocà una maduració d'interpretació i composició que l'han ajudat a seguir.
En 2013, un any després de presentar el segon treball discogràfic, ens sorprèn amb un tercer disc Malgrat la pluja, un disc de comiat, dedicat i realitzat junt al guitarrista Eduardo «Tata» Bates que, fusionant els diversos estils, propis de cadascun d'ells, aporten una nova sonoritat als seus treballs.
El 2015 va presentar Co(i)nspiracions, un treball produït junts amb Joan Amèric i un contingut de versions dels dos cantautors. També va tocar el clàssic «M'aclame a tu» i una recreació de «Vaixell de Grècia» de Lluís Llach. L'any següent va tornar amb Bandautòrium, una revisitació de les seues cançons amb una banda simfònica, adaptada pel director, compositor i músic, Ramon Garcia i Soler, enregistrada amb la S.E.M. Santa Cecília de l'Olleria i estrenada al poble natal del cantautor amb l'Ateneu Musical de Cocentaina.
Un concert de 10 anys és una producció CD+DVD que va presentar el 2018. En desembre de 2017 va commemorar una dècada als escenaris en solitari, amb un concert recordat a Cocentaina a finals de desembre, que va ser enregistrat en directe i que va donar forma al seu sisé treball discogràfic. El mateix 2018 va publicar Poemitza't, un seté disc amb quinze poemes musicats d'autores i autors procedents d'una variant territorial estesa de parla catalana com Ovidi Montllor, Ponç Pons, Simona Gay i altres, musicats per Valor i produït per primera ocasió pels seus companys Blai Antoni Vañó i Hèctor Tirado, que passaran a ser claus en el futur professional del cantautor i la producció dels seus futurs treballs.
El 2020 va tornar amb altra novetat, el seu octau disc anomenat Insurrecte, presentat dues setmanes abans del decret d'Alarma per la covid_19. Curiosament, després d'un any de tanta complexitat en l'àmbit social i cultural, Andreu Valor va consolidar una gran gira adaptant-se a les normatives de la situació i rebent a final d'any els premis Carles Santos de la GVA, com millor disc de cançó d'autor i millor gira. Aquest projecte va tindre un impàs important al poder-se presentar al Teatre Principal de València, un 18 de març de 2021. Una nit del foc recordada per l'anul·lació de les Falles i on el cantautor, sensible amb la situació, va organitzar un concert envoltat d'artistes per seguir fent patent la importància de la cultura en la vida de les persones i on va poder celebrar el seu concert mil.
En 2022, amb un camí consolidat de projectes i concerts, presenta Un nou món, amb un directe cuidat i una escenografia original que va començar amb el disc anterior i s'han convertit en una marca pròpia de les gires del cantautor. Aquest disc va rebre el guardó a millor disc de cançó d'autor als Premis Ovidi i va ser finalista a les nominacions dels premis Carles Santos de la GVA en aquell mateix any.
En 2024 presenta el seu desé disc A mamar, tots els versos!, un disc homenatge al poeta valencià Vicent Andrés Estellés en commemoració del centenari del seu natalici. Un treball amb una sonoritat diferent procedent d'uns arranjaments amb quartet de cordes que doten d'un caràcter més elegant i solemne per acompanyar els versos del poeta de Burjassot. Aquest disc rep quatre nominacions com a millor disc de cançó d'autor, millor producció musical, millor poema musicat d'Estellés i millor disseny realitzat per l'artista gràfica Mònica Llop.
En aquest projecte consoliden una gira intensa amb prop de 100 concerts en 10 mesos, visitant ciutats estrangeres com Montreal (Quebec - Canadà), Berlín (Alemanya), Montpeller (Occitània - França) i altres tantes, presentant el disc en espais de tanta referència com al XXVII Festival de la Cançó de Xàtiva i a Les Arts (Ciutat de les Arts i les Ciències) del cap-i-casal.

## Discografia

* 2010: En les nostres mans (MésdeMil)
* 2012: A l'ombra de l'obscuritat (MésdeMil)
* 2013: Malgrat la pluja (MésdeMil)
* 2015: Co(i)nspiracions amb Joan Amèric (Mèsdemil)
* 2016: Bandautòrium (Mèsdemil)
* 2018: Un concert de 10 anys (Bureo)
* 2018: Poemitza't (Bureo)
* 2020: Insurrecte (autoedició)
* 2022: Un nou món (Un nou món edicions)
* 2024: A mamar, tots els versos! (Un nou món edicions)

## Reconeixements

* *Premi al millor poema musicat d'Estellés per "Documentals" del disc "A mamar, tots els versos!" als Premis Ovidi Montllor 2024 i nominat a millor disc de cançó d'autor, millor disseny i millor producció musical als mateixos premis.
* *Premi a millor disc de cançó d'autor pel disc "Un nou món" als Premis Ovidi Montllor i finalita als Premis Carles Santos de la GVA 2022 com a millor disc de cançó d'autor i millor disseny.
* *Premi a millor disc de cançó d'autor i millor gira pel disc "Insurrecte" als Premis Carles Santos de la Generalitat Valenciana 2020.
* *Premi a la millor cançó en català per “Mentre sol autogestione el meu plaer” al concurs de Cantautors d’Elx 2013.
* *Finalista als premis “Carles Santos 2018” de la Generalitat Valenciana pel disc «Poemitza’t».
* *Nominat als premis Ovidi Montllor (COM) al millor disc de cançó d’autor 2012 pel disc “A l’ombra de l’obscuritat”
* *Nominat als premis Enderrock 2013 al millor disc i millor cantautor (per votació popular) pel disc “A l’ombra de l’obscuritat”.
* *Nominat als premis Enderrock 2011 al millor disc, millor cantautor i millor directe (per votació popular) pel disc “En les nostres mans”.
* *Finalista del concurs “Cantautors de Mataró 2010” a Mataró (Barcelona)
* *Finalista del concurs “Cántigas de Mayo 2010” a Ceutí (Múrcia)
* *Nominat als premis Ovidi Montllor (COM) al millor disc de cançó d’autor 2010 pel disc “En les nostres mans”.
* *Finalista del concurs “Arrock Al Forn 2009” a l’Ollería (Vall d’Albaida)

## Referències

* 1 2 3 4 «El present i futur de la nova cançó valenciana» (en castellà). elperiodicomediterraneo.com, 10-12-2012. [Consulta: 8 febrer 2021].
* ↑ Error: hi ha títol o url, però calen tots dos paràmetres.«».
* ↑ «Joan Amèric i Andreu Valor - Co(i)nspiracions». Enderrock.cat, 27-11-2015. [Consulta: 8 febrer 2021].
* ↑ «Andreu Valor presenta 'Bandautòrium'». Enderrock.cat, 08-07-2016. [Consulta: 8 febrer 2021].
* ↑ «'Bandautòrium', una ‘il·lusió’ d'Andreu Valor amb essències valencianes». Diari La Veu, 07-07-2016. [Consulta: 8 febrer 2021].
* ↑ «Andreu Valor - Un concert de 10 anys». Enderrock.cat, 12-05-2018. [Consulta: 8 febrer 2021].
* ↑ Aliaga, Xavier. «Andreu Valor, ‘poemitzat’ i revalorat». eltemps.cat, 04-06-2018. [Consulta: 8 febrer 2021].
* ↑ «Un Andreu Valor 'Insurrecte' triomfa als Premis Carles Santos». vilaweb.cat, 10-12-2020. [Consulta: 8 febrer 2021].